CELEX: 32010R0779
Language: bg
Date: 2010-09-02
Title: Регламент (ЕС) № 779/2010 на Комисията от 2 септември 2010 година за одобрение на минимални промени в спецификацията на название, вписано в регистъра на защитените наименования за произход и на защитените географски указания (Thüringer Rotwurst (ЗГУ)

3.9.2010   
            
            
               BG
            
            
               Официален вестник на Европейския съюз
            
            
               L 233/15
            
         РЕГЛАМЕНТ (ЕС) № 779/2010 НА КОМИСИЯТА
   от 2 септември 2010 година
   за одобрение на минимални промени в спецификацията на название, вписано в регистъра на защитените наименования за произход и на защитените географски указания (Thüringer Rotwurst (ЗГУ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 9, параграф 2, второ изречение от него,
   като има предвид, че:
   
               (1)
            
            
               Комисията разгледа заявката на Германия за одобрение, подадено съгласно член 9, параграф 1, първа алинея от Регламент (ЕО) № 510/2006, за изменение на елементите на спецификацията на защитеното географско указание „Thüringer Rotwurst“, регистрирано с Регламент (ЕО) № 2400/96 на Комисията (2), изменен с Регламент (ЕО) № 2206/2003 (3).
            
         
               (2)
            
            
               Заявлението има за цел да се внесе изменение в спецификацията, като се разширят позволените видове опаковка, по-специално като се позволи използването на пластмасови буркани, но не и изкуствена обвивка. Тази промяна отговаря на пазарната действителност и предпочитанията на потребителите и позволява да се използва съществуващият пазарен потенциал.
            
         
               (3)
            
            
               Комисията разгледа съответните изменения и стигна до заключението, че те са обосновани. Тъй като промените са незначителни, Комисията може да ги одобри, без да използва процедурата, предвидена в членове 6 и 7 от същия регламент,
            
         ПРИЕ НАСТОЯЩИЯ РЕГЛАМЕНТ:
   Член 1
   Одобряват се промените в спецификацията на защитеното географско указание „Thüringer Rotwurst“, както са описани в приложение I.
   Член 2
   Актуализираният единен документ фигурира в приложение II.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 септември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 93, 31.3.2006 г., стр. 12.
   
      (2)  ОВ L 327, 18.12.1996 г., стр. 11.
   
      (3)  ОВ L 330, 18.12.2003 г., стр. 13.
   
      ПРИЛОЖЕНИЕ I
      Спецификацията на защитеното географско указание „Thüringer Rotwurst“ се изменя, както следва:
      
                  1.
               
               
                  В точка „4.2. Описание“ третата алинея се заменя със следното:
                  „ „Thüringer Rotwurst“ се продава в прясно състояние в свинско дебело черво или мехур, или консервирана в стъклени буркани или други опаковки, с изключение на изкуствена обвивка.“
               
            
                  2.
               
               
                  В точка „4.5. Метод на производство“ седмото изречение се заменя със следното:
                  „След това сместа се пълни, не много плътно, в свинско дебело черво или мехур и се вари на водна баня 80 минути при 85 °C или 105 минути при 85 °C (за свински мехур), или се консервира в стъклени буркани или други опаковки, с изключение на изкуствена обвивка.“
               
            
   
      ПРИЛОЖЕНИЕ II
      
         ЕДИНЕН ДОКУМЕНТ
      
      
         Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни
         „THÜRINGER ROTWURST“
         ЕО №: DE-PGI-0105-0224-18.02.2009
         ЗГУ ( Х ) ЗНП ( )
         1.   Наименование
         
         „Thüringer Rotwurst“
         2.   Държава-членка или трета държава
         
         Германия
         3.   Описание на земеделския продукт или храна
         
         3.1.   Вид продукт
         
         
                     Тип 1.2:
                  
                  
                     Месни продукти
                  
               3.2.   Описание на продукта, за който се отнася наименованието от точка 1
         
         Това е специална кървавица, произвеждана от подбрани качествени суровини, като доказателство за високото качество са равномерната повърхност при срязване, яркочервеният цвят и пикантният аромат. Особена характеристика са кубчетата нетлъсто месо в нея (поне 35 %, част от тях могат да бъдат заменени с черен дроб, сърце или език) и бузи с внимателно премахната кожа (до 35 %). Освен кръвта/кожата колбасът съдържа около 5 % черен дроб. „Thüringer Rotwurst“ се продава в прясно състояние в свинско дебело черво или мехур или консервирана в стъклени буркани или други опаковки, с изключение на изкуствена обвивка.
         Състав:
         за производството на 100 kg колбас са необходими 55 kg предварително сварено свинско месо без сухожилие с максимум 5 % видимо съдържание на сланина, 25 kg предварително сварено месо от бузи, без кожата, 5 kg суров свински черен дроб, 7,5 kg осолена свинска кръв, 7,5 kg сварена кожа; нитритна сол за консервиране, смес от подправки (по-специално смлян черен пипер, риган от Тюрингия и лук).
         3.3.   Суровини (само за преработени продукти)
         
         —
         3.4.   Фураж (само за продукти от животински произход)
         
         —
         3.5.   Специфични етапи на производство, които трябва да бъдат извършени в определения географски район
         
         Целият процес за производството на кървавицата се извършва в посочената географска област.
         3.6.   Специфични правила за рязане, настъргване, опаковане и др.
         —
         3.7.   Специфични правила за етикетиране
         
         —
         4.   Кратко определение на географския район
         
         Федерална провинция Тюрингия
         5.   Връзка с географския район
         
         5.1.   Специфична характеристика на географския район
         
         В Тюрингия съществува вековна традиция за производството на Thüringer Rotwurst. Той е дълбоко вкоренен в месарския занаят и от незапомнени времена се произвежда и консумира по време на любимите фестивали на касапите в Тюрингия. В наши дни се произвежда в цяла Тюрингия, като съществуват няколко основни производители. Произходът на името е запазен, защото в бившата ГДР е използвано като оригинално указание за географски произход.
         5.2.   Специфична характеристика на продукта
         
         Колбасите от Тюрингия, към които от незапомнени времена спада и „Thüringer Rotwurst“, се радват на голяма популярност в Германия и извън нея повече от 200 години. Thüringer Rotwurst е широко познат и търсен заради чудесния си вкус, като го наричат също „Царицата на кървавицата“.
         5.3.   Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)
         
         Популярността на Thüringer Rotwurst се дължи на уменията и опита на месарите от Тюрингия и предаваните през поколенията рецепти.
         
            Препратка към публикуваната спецификация
         
         (член 5, параграф 7 от Регламент (ЕО) № 510/2006)
         Markenblatt (регистър на марките), том 20, 16.5.2008 г., част 7а-бб, стр. 33365
         http://register.dpma.de/DPMAregister/geo/detail.pdfdownload/150